|  |  |
| --- | --- |
| บันทึกอนุทิน ครั้งที่ 2 วันที่ 9 สิงหาคม พ.ศ. 2557  อบรมเรื่อง Flipped Classroom ห้องเรียนกลับด้าน โดย ดร.ปกรณ์ สุปินานนท์โดยนางสาว ณัฐพร เครือทองศรี รหัสนักศึกษา 57C0103102 ระดับปริญญาโท ภาคปกติ สาขาวิชาหลักสูตรและการสอน  **\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*** | |
|  | |

มีข้อสงสัยอะไรบ้าง?แล้วได้คำตอบที่ตัวเองสงสัยไหม? ถ้าได้ คืออะไร?

-ได้คำตอบค่ะ ตอนแรกที่ได้ยินคำว่า Flipped Classroom ห้องเรียนกลับด้าน ก็งง มากค่ะ คิดไปหลายอย่างเลยค่ะว่าหรือว่าให้เราดูว่ามิติของห้องเรียนคืออะไร ห้องเรียนควรเป็นยังไงที่จะทำให้เด็กสนใจ คิดแล้วก็งงๆว่าเกี่ยวกับหลักสูตรและการสอนตรงไหน พอฟัง ดร.ปกรณ์ สุปินานนท์ ค่อยหายสงสัยค่ะว่า Flipped Classroom คือ กระบวนการเรียนการสอนแบบหนึ่งที่เปลี่ยนรูปแบบจากเมื่อก่อนคือ ครูบรรยายหน้าชั้นเรียน แล้วให้การบ้านเด็กไปทำที่บ้าน ก็เปลี่ยนมาเป็นครูให้เด็กไปหาข้อมูลหรือศึกษาที่บ้าน อาจจะด้วยวิธีการ ดูจากทีวี อินเตอร์เน็ท เนื่องจากสมัยนี้ สื่อและเทคโนโลยีเข้ามามีบทบาทในสังคมมาก ข้อมูลต่างๆแค่พิมพ์ใน google ก็สามารถรู้ได้ทุกอย่างในโลกนี้ แล้วก็เอาการบ้านมาทำที่ห้องเรียน อาจจะมาทำพร้อมกับเพื่อน หรือครูคอยดูเวลาเด็กทำก็ได้ เนื่องจากเวลาเด็กทำการบ้าน แล้วติดขัด คนที่เด็กต้องการเจอมากที่สุดก็คือครู แต่ครูไม่อยู่ด้วยแล้วเด็กจะถามใคร พอไปถึงโรงเรียนครูก็คอยเฉลย แล้วจะถามว่าเข้าใจไหม ต้องเข้าใจสังคมเมืองไทยก่อนว่า เราจะคิดว่าคนตอบไม่ได้คือคนโง่ ฉะนั้นเด็กก็จะไม่กล้าตอบว่า ไม่เข้าใจ ฉะนั้นจึงเกิด Flipped Classroom ขึ้น คอนำการบ้านมาอภิปรายกันในห้อง ครูจะได้รู้ว่าเด็กเข้าใจจริงหรือป่าวและเป็นการแก้ปัญหาการสอนแบบ นกแก้ว นกขุนทอง ท่องอย่างเดียวไม่ได้เข้าใจ ถ้าเราใช้วิธีการเข้าใจ เราจะไม่มีวันลืมสิ่งนั้น แต่ถ้าเราจำเพื่อสอบ หลังจากสอบเสร็จก็ลืม

สรุป Flipped Classroom เป็นการเรียนการสอนแบบใหม่ โดยเน้นผู้เรียนเป็นสำคัญ เนื่องจากคำนึงว่าเรียนแบบท่องจำผู้เรียนอาจจะไม่ได้ความรู้อย่างแท้จริง จึงได้มีวิธีการปรับเปลี่ยนรูปแบบการสอนใหม่ โดยยึดนักเรียนเป็นศูนย์กลาง ในความคิดของดิฉันข้อเสียของการเรียนการสอนแบบนี้คือ เด็กไทยมีนิสัยขี้อาย และ ขี้เกรงใจ อาจจะทำให้ยังไม่เปิดใจกับวิธีการสอนนี้มากเท่าที่ควร